Gulaga Muzeo (Moskvo)

Gulaga Muzeo (ruse: Государственный музей истории ГУЛАГа aŭ simple Музей ГУЛАГа) estas ŝtata muzeo en Moskvo pri la historio de sovetiaj lageroj, prizonoj, bagnoj kaj ekzilejoj dum la periodo inter la 1930-aj kaj 1950-a jaroj. En la 2021-a jaro ĝi ricevis muzean premion fare de la Eŭropa Konsilio. Aŭtoritatoj de putina Rusujo ordonis en la 14-a de novembro 2024 ke ĝi estas fermota. Oficialaj kaŭzoj por tio estis ties laŭdira malperfekta fajropreventado."Moskau: Behörden schließen preisgekröntes Gulag-Museum" - ĉe: orf.at, 14.11.2024

 Estiĝo 
Fondis la tuton en 2001 la disidento kaj historiisto Anton Vladimiroviĉ Antonov-Ovsejenko kiu verkis la furorlibron Stalino - portreto de tiraneco kaj mem estis internigata inter 1940-1953.Michael Schwirtz: "Anton Antonov-Ovseyenko, who exposed Stalin terror, dies at 93" - ĉe: The New York Times, 10.7.2013 La inaŭgura elmontrado estis farata en la 2004-a jaro. Ne nur prezentatas la gulaga sistemo tia kia sed ankaŭ ĝiaj politikaj, administradaj kaj ekonomiaj funkcioj de en tuta Sovetio. Estra postanto iĝis la iama vica muzeestro Roman Vladimiroviĉ Romanov. En la 31-a de oktobro 2015 ĝi alikloke remalfermiĝis (ĉe Samoteĉnji-strateto 9) kun kvaropo da disponata spaco pli.

 Ekspozicio kaj agadoj 
Fokuso ĉefa estas la prezentado de interesaj unuopaj sortoj de la,  laŭtakse, inter 15 kaj 18 milionoj da viktimoj de gulagismo inter 1934 kaj 1960."Gulag museum to create camp 3D models" - ĉe: TASS Russian News Agency, 12.8.2014 Por tio servas leteroj kaj personaj memorigaĵoj, havaĵoj sed ankaŭ enlagere produktitaj artaĵoj. Videaj instalaĵoj kun atestaĵoj de eksaj arestitoj kaj aktualaj artaĵoj kompletigas la tuton. Ankaŭ oficialaj dokumentoj kaj kopioj de barakaj eroj, karcer-ĉeloj kaj gvatturoj ne mankas. Memkompreneble disponigas la muzeo ankaŭ arkivon kun dokumentoj. 

Kun aliaj muzeoj kaj kolektantoj, arkivistoj, pentristoj, fotistoj kaj artistoj oni okazigas daŭrajn kaj porttempajn ekspoziciojn en Moskvo kaj en aliaj urboj. Konferencoj, seminarioj, prelegoj, libroprezentadoj, teatraj enscenigoj, koncertoj estas bonvenaj; partopreno okaze de longaj noktoj kun malfermitaj muzeoj estas absoluta devo. Projekciado de ruslandaj kaj internaciaj filmoj pri ĉiuj rilataj temoj kaj ekskursoj al originalaj lokoj kaj memorigejoj (ekz. la ekzekutejo kaj entombigcentro de NKVD nome Kommunarka en la suduesto de la rusia ĉefurbo) plifaciligu la  komprenadon de stalinismo.

 Elmontradoj (elekto)
 2015: Kristnasko gulage 
 2014: Mi estis sola kaj spite al ĉiuj malfacilaĵoj (aĵoj de Valentin Mitrofanov); Diskriminacio de budhismo en USSR; Inter mondoj (pri la artisto Vadim Sidur); Tribunaloj - 70 jarojn pli malfrue (pri la forpelo de la inguŝoj dum la Dua Mondmilito) 
 2013: Mi venis kiel gasto en vian landon (pri germanaj kontraŭfaŝistoj vivantaj en Sovetio inter 1933 kaj 1956); Malkun caro (pri 400 jaroj de la romanova dinastio); Trockij - reveno de la komisaro (de la fotisto David John King); 2012: La komisaro malaperis (pri fotaj falsigoj) 
 2011: Uraniaj ekspluatejoj de Ĉukot (fotoj el la Malproskima Oriento) 

 Eksteraj ligiloj 

 muzea hejmpaĝo  

 Notoj 

Kategorio:Muzeoj en Moskvo
Kategorio:Gulago
Kategorio:Viktimoj de Stalinismo 
Kategorio:Aperis en 2001